ཆོས་ལུགས་དད་མོས་རང་དབང་དངོས་འབེབས་བྱས་ཤིང་།སྤྱི་དམངས་ཀྱི་ཆོས་དད་རང་མོས་དང༌ཆོས་ལུགས་འཆམ་མཐུན།སྤྱི་ཚོགས་མཐུན་སྒྲིལ་སྲུང་སྐྱོང༌།ཆོས་ལུགས་ལས་དོན་གྱི་དོ་དམ་ཚད་ལྡན་ཡོང་བའི་རྩ་ཁྲིམས་དང་འབྲེལ་ཡོད་བཅའ་ཁྲིམས་བཟོས་ཤིང་།སྤྱི་དམངས་ལ་ཆོས་དད་རང་མོས་ཀྱི་དབང་ཆ་ཡོད་ལ།རྩ་འཛུགས་སམ་ཡང་ན་མི་སྒེར་གང་རུང་གིས་སྤྱི་དམངས་ལ་ཆོས་ལུགས་ལ་དད་པ་བྱེད་དུ་འཇུག་པའམ་ཡང་ན་ཆོས་ལུགས་ལ་དད་པ་བྱེད་དུ་མི་འཇུག་པའི་བཙན་ཤེད་བྱེད་མི་ཆོག་པ་དང་ཆོས་ལུགས་ལ་དད་པ་བྱེད་མཁན་གྱི་སྤྱི་དམངས་སམ་ཡང་ན་ཆོས་ལ་དད་པ་མི་བྱེད་པའི་སྤྱི་དམངས་ལ་མཐོང་ཆུང་བྱེད་མི་རུང༌བ།ཆོས་དད་སྤྱི་དམངས་དང་ཆོས་ལ་དད་པ་མི་བྱེད་པའི་སྤྱི་དམངས།ཆོས་ལུགས་མི་འདྲ་བར་དད་པ་བྱེད་མཁན་གྱི་སྤྱི་དམངས་བཅས་དབར་ཕན་ཚུན་བརྩི་བཀུར་དང་འཆམ་མཐུན་མཉམ་གནས་བྱེད་དགོས་པ་གསལ་པོར་གཏན་ལ་ཕབ་ཅིང་།རྒྱལ་ཁབ་ཀྱིས་ཁྲིམས་ལྟར་རྒྱུན་གཏན་གྱི་ཆོས་ལུགས་བྱེད་སྒོར་སྲུང་སྐྱོང་དང་ཆོས་ལུགས་ཚོགས་པ་དང༌།ཆོས་ལུགས་ཀྱི་བྱེད་སྒོ་སྤེལ་ཡུལ།ཆོས་དད་སྤྱི་དམངས་བཅས་ཀྱི་ཁྲིམས་མཐུན་ཁེ་དབང་སྲུང་སྐྱོང་བྱས་ཏེ་ཆོས་ལུགས་ཚོགས་པ་དང༌།ཆོས་ལུགས་ཀྱི་བྱེད་སྒོ་སྤེལ་ཡུལ།དད་ལྡན་སྤྱི་དམངས་བཅས་ཀྱིས་རྩ་ཁྲིམས་དང༌།བཅའ་ཁྲིམས།ཁྲིམས་སྲོལ་དང་སྒྲིག་སྲོལ་བཅས་ལ་སྲུང་བརྩི་ཞུས་ནས་རྒྱལ་ཁབ་གཅིག་འགྱུར་དང༌།མི་རིགས་མཐུན་སྒྲིལ།སྤྱི་ཚོགས་བརྟན་ལྷིང་བཅས་ལ་ནུས་ཤུགས་ཆེན་པོ་འབུལ་དང་འབུལ་བཞིན་ཡོད་པ་བཅས་སོོ།།